open-index/open-wikipedia-markdown huggingface dataset:
Moniermagasin

**Moniermagasin** er en type ammunisjonsbunker med hvelvet murkonstruksjon i lettarmert betong. Byggemåten, en lett skallkonstruksjon av armert betong, ble utviklet av en fransk gartner, Joseph Monier, som også anerkjennes som en av opphavsmennene bak armert betong.

Magasinet ble hovedsakelig brukt for oppbevaring av ammunisjon og våpen og ble oppført sent på 1800-tallet og tidlig på 1900-tallet.
 Moniermagasinene var typiske for opprustningen av det norske Forsvaret i tiden før 1905 og har som sådan både antikvarisk og militærhistorisk betydning.

Denne typen magasin finnes ved de fleste norske festningsanlegg bygget før krigen. En del av dem er fredet, bla. de som finnes på Brettingen fort (1898), Hysnes fort (1898), Kvarven fort (1898–99) og Rauøy fort (1930-tallet). Moniermagasinene har en høy kulturminneverdi i europeisk sammenheng ettersom de fleste tilsvarende magasin utenfor Norges grenser er borte.

## Referanser


## Eksterne lenker
*
Presidentvalget i USA 1980

**Presidentvalget i USA 1980** var det 40. presidentvalget i USAs historie. Valget fant sted den 4. november 1980, og valgte Ronald Reagan og George H.W. Bush som henholdsvis president og visepresident for perioden 1981–1985. Det demokratiske partis sittende president og visepresident, Jimmy Carter og Walter Mondale, tapte stort. Carters valgnederlag ble det største for en sittende amerikansk president på 48 år. Uavhengige John B. Anderson, som ønsket et moderat republikansk alternativ til Reagan, fikk 6,6 prosent av stemmene.
__NOTOC__
## Nominasjoner og primærvalg

Sittende president, Jimmy Carter, var Demokratenes opplagte favoritt, men han møtte motstand. Våren og sommeren 1979 hadde det vært stor inflasjon, og deler av landet opplevde til tider strømbrudd. Gisselkrisen i Iran var også ydmykende for presidenten. Meningsmålinger viste liten støtte til Carter som president.

Edward Kennedy, bror av den avdøde presidenten John F. Kennedy, meldte sitt kandidatur for Det demokratiske parti. Kennedys kandidatur hadde blitt ventet lenge. Mange forventet at han skulle forsøke i 1968, men han hadde ikke gjort dette. En bilulykke med det som latet til å være tvilsomme omstendigheter, gjorde sitt til at han heller ikke stilte i 1972. Han stilte heller ikke i 1976, da partiet endte opp med svært mange kandidater. Det endte opp med at Carter vant 37 stater, Kennedy vant 12, mens California-guvernør Jerry Brown vant Michigan. Kennedy fikk en betydelig tilslutning, men Carter vant med 63,6 prosent av delegatenes stemmer under partiets landsmøte i New York. 

Hos Det republikanske parti vant Ronald Reagan overlegent med nærmere 60 prosent av stemmene og 44 stater. Reagan hadde også stilt som kandidat i 1976, men tapte et svært tett løp mot Gerald Ford. George H.W. Bush, som senere ble Reagans visepresidentkandidat, fikk 24 prosent oppslutning, og vant seks stater samt Washington, D.C. John B. Anderson fra Illinois fikk 1,5 millioner stemmer (13 prosent), men ingen stater. Han valgte til slutt å stille som uavhengig kandidat. På Det republikanske partis landsmøte i Detroit ble Reagan formelt valgt til presidentkandidat, mens Bush ble valgt til visepresidentkandidat.

## Valgresultat

## Referanser


## Litteratur
* 
* 

## Eksterne lenker
* 
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Rushtid

**Rushtid** eller **rushtrafikk** (fra engelsk), også kalt **myldretid**, betegner den tid på dagen da flest mennesker reiser til og fra arbeid, skole og lignende. Dette skaper trengsel på veier og i kollektivtrafikken to ganger daglig - morgen og ettermiddag, mandag til og med fredag. Morgenrushet varer normalt fra 07:00 til 09:00, og ettermiddagsrushet fra 15:00 til 18:00. I kollektivtrafikken i og rundt større byer settes det opp egne bussavganger for å dekke behovet, mens det for tog og t-bane kjøres lengre tog med ekstra vogner. 

Høsten 1958 var problemet så stort i Bergen at det var opprettet en rushtrafikkomité som foreslo en forskyvning av kontortiden for de kommunale kontorene fra kl 8:30 «*til kl 8:45 for spredning av rushtrafikken*».

En tredje rushtid kan oppstå midt på dagen, for noen reiser hjem for å spise lunsj. Dette ses spesielt i Sør-Europa. I Spania er det derfor fire myldretider (*horas puntas*): 8:00-9:30, 12:30-14:30, 15:30-17:00 og 18:30-20:30.

Morgenrushet er mer konsentrert enn ettermiddagsrushet, ettersom skoler slutter tidligere enn arbeidsplasser, og trafikken dermed fordeles over en lengre periode. Men oftest reiser flere i ettermiddagsrushet fordi hjemreisen kombineres med innkjøp og annet.

På dansk brukers ordet «myldretid». Uansett utgjør trafikken morgen og ettermiddag ikke noe «rush»; den står tvert om i stampe, med kødannelser.

## Referanser


## Se også
*Bilkø
Ascrib Islands

**Ascrib Islands** (Ascrib-øyene) er en liten øygruppe nordvest for Skye i Hebridene i Skottland. Den ligger i nord i de indre Hebridene. Administrativt tilhører den  regionen Highland. 

De største øyer og holmer i Ascrib Islands er South Ascrib, Eilean Garave, Sgeir a’ Chapuill, Sgeir a’ Chuain, Eilean Creagach og Eilean Losal. Det høyeste punktet ligger på South Ascrib, 41 meter over havet. 

Sammen med øya Isay og Loch Dunvegan ble øyene i 17. mars 2005 erklært for et Spesielt viktig verneområde (Special Area of Conservation) på grunn av bestanden av nise (*Phocoena phocoena*) og Steinkobbe (*Phoca vitulina*).

Øyene er i privat eie, eier siden slutten av 1990-tallet er Peter Garth Palumbo.

## Referanser


## Eksterne lenker
* Scottish Natural Heritage – Ascrib Isay and Dunvegan Special Area of Conservation (engelsk) PDF
* Ascrib, Isay and Dunvegan, Joint Nature Conservation Committee
Økosofi

**Økosofi** eller **økofilosofi** er Arne Næss sin filosofi. Den bygger på filosofi og økologi. Ordet betyr naturvisdom. Økosofien bygger på teknikker fra andre filosofer, og er roten til mange miljøbevegelser i Norge. Økosofien sier at alt som lever, er deler av den samme helheten, og at alle levende vesener har like stor rett til å utfolde seg. Økosofien kan kalles et livssyn som handler om å endre menneskenes forhold til naturen. Det er ikke et religiøst livssyn, og heller ikke et humanistisk livssyn.

I samarbeid med George Session lanserte Arne Næss den «Den Dypøkologiske Plattform», som danner grunnlaget for en hel bevegelse.

Prinsippene i den Den Dypøkologiske Plattformen er: 

*At alt liv har en verdi i seg selv.
*At rikdom og mangfold av livsformer realiserer disse verdier, og at dette også har verdi i seg selv.
*At mennesket ikke har rett til å redusere mangfoldet av livsformer unntatt for å tilfredsstille vitale behov.
*At befolkningsveksten må begrenses.
*At dagens menneskelige inngripen i naturen er overdreven og destruktiv.
*På det politiske plan, endringene fra økonomisk vekst til bærekraftig utvikling, idealet om likevektsamfunnet hvor produksjon svarer til konsumpsjon, fødselrate svarer til dødsrate, konsumpsjon konsentrert om grunnleggende behov, bruk av intermediære teknologier, desentraliserte selvbergingssamfunn.
*At fokus på livskvalitet bør erstatte dagens overdrevne fokus på levestandard.
*At tilslutning til de åtte punktene forplikter til å handle for å iverksette nødvendige tiltak.

## Litteratur
* 
*
Japansk rødfuru

**Japansk rødfuru** (*Pinus densiflora*) er en art i furuslekten innenfor furufamilien. Denne østlige furua vokser vilt i Japan, Korea, deler av nordøstlige Kina, og på et lite område i det østlige Russland.

I Japan går den også under navnet ***Akamatsu*** eller ***Mematsu***. Den dyrkes der både for tømmeret og som park- og hagetre.  I avlen har man rendyrket varianter som er ekstra små *(Oculus Draconis)*, hengende *(Pendula)*, og mangegrenet *(Umbraculifera)*.

Arten blir 20-35 meter høy, med en diameter inntil 1 meter. Om høsten blir den gul. Nålene kan bli 12&nbsp;cm lange, sitter i par på to, og er grønne. Konglene er 4–7&nbsp;cm lange. De har tynne skjell, og før modningen er de blå-purpur-fargede. Barken er furete med små skjold av barkskjell, brungrå eller mattgrå i fargen.

Arten kan bli trolig 1.300 år gammel. Den vokser på 900-2.500 moh. trærne tåler temperaturer end til -45&nbsp;°C, og er populære hage- og parktrær.

## Litteratur
* 

## Eksterne lenker
*
Sankt Oles grunner

**Sankt Oles grunner** er et område mellom Kleiva og Vågen i Stavanger.

Mellom Utstein klosters eiendommer på 1600- og 1700-tallet er det en del tomter i Stavanger, som ble regnskapsført under navnet sankt Oles grunner. Etter reformasjonen var Utstein klosters gods eid av kongen. I 1665 solgte kongen Utstein klosters gods sammen med sankt Oles klosters grunner. Eiendommene fulgte samlet med klostergodset til 1799. 14. januar 1799 solgte eieren av Ustein kloster Johan Garmann sankt Oles grunner i Stavanger til Peder Klow. Sankt Oles grunner skilte da lag med resten av klostergodset og ble en samling av eiendommer eid av personer i Stavanger. Grunneieren fikk en årlig avgift – grunnleie – som en kan sammenlikne med dagens festeavgift.

Det var 25 eiendommer som hørte til sankt Oles grunner like etter 1633, 23 i 1719, 37 i 1766, 34 i 1799  og 23 midt på 1800-tallet. Økningen skyldes at større eiendommer har blitt delt opp for å få plass til flere hus, eller at flere på hver eiendom har delt på utgiftene med grunnleien. Den senere reduksjonen kan komme av at eierne etter hvert har solgt rettene til grunnleien. Det ble innkrevd grunnleie av sankt Oles grunner så seint som i 1937 – av Bekkegata 2 og Øvre Strandgate 22.

Hvem som eide Sankt Oles grunner før reformasjonen er uvisst, men det har trolig vært et godssamlingen fra middelalderen. Den kan ha tilhørt et prebende knyttet til Olavsstuka i Domkirken eller Olavsklosteret i Stavanger.

## Kilder
* Bærheim, Anders: "Fra Olavsbrønnen til ”Sinklegaards Hauge”. Dreyermappen, 1957.
* Rygh, Sigurd: "Grundeleie-forhold i indre deler av Stavanger 1600-1850". Stavanger, 1974.
* Rygh, Sigurd: "Kleven og Torget". Stavanger, 1991.
* Kvitrud, Arne: Hvor lå Olavsklosteret i Stavanger, Ætt og heim, Lokalhistorisk årbok for Rogaland, 2006.
Presidentvalget i USA 1976

**Presidentvalget i USA 1976** var det 48. presidentvalget i USAs historie. Valget fant sted den 2. november 1976, og valgte Jimmy Carter og Walter Mondale som henholdsvis president og visepresident for perioden 1977–1981. Den sittende presidenten, Gerald Ford, hadde blitt visepresident etter at Spiro Agnew trakk seg i 1973, og ble president etter at Richard Nixon trakk seg etter Watergate-skandalen i 1974. Presidentvalget i 1976 ble Fords eneste, og dette tapte han med svært knapp margin til Carter. Ford var derfor den eneste presidenten som aldri hadde blitt valgt, hverken som visepresident eller president. Fords visepresidentkandidat, Bob Dole, stilte selv som presidentkandidat i 1996.

Jimmy Carter, peanøttbonde og daværende guvernør i Georgia, var relativt ukjent i nasjonal sammenheng, men forstod betydningen av å delta tidlig i Det demokratiske partis nye nominasjonsprosess med primærvalg i mange stater. Ford var tynget av økonomisk stagnasjon, og måtte betale en politisk pris for sin benådning av Nixon. Carter var den første presidenten valgt fra Deep South siden Zachary Taylor i 1848 og den første presidenten herfra siden Andrew Johnson. Ingen presidentkandidat fra Det demokratiske parti etter 1976 har greid å oppnå eller tangere Carters oppslutning i Sørstatene. Ford er den tapende kandidaten som har funnet flest stater i noe amerikansk presidentvalg, og så langt den siste som har vunnet over halvparten, men allikevel ikke vunnet valget.

## Eksterne lenker
* Stemmer fordelt på stater (med grafer)
* Stemmer fordelt på fylker (counties)
Fagforeningen for kvinnelige fyrstikkarbeidere (London 1888–1903)

**Fagforeningen for kvinnelige fyrstikkarbeidere** (engelsk: *Union of Women Match Makers*) var Englands første fagforening for ufaglærte arbeidere.

Fagforeningen ble opprettet den 27. juli 1888 i kjølvannet av fyrstikkpikenes streik i London i 1888, som ble organisert av sosialisten Annie Besant i samarbeid med Herbert Burrows. Streiken førte til arbeidernes første seier over arbeidsgiverne i Englands historie. Penger fra streikefondet, sammen med penger som var blitt innsamlet fra *Princess Theatre*, gjorde det mulig å holde liv i foreningen.

Under innvielsesmøtet ble foreningens regler, forskrifter og valgordninger av sekretær og kasserer vedtatt etter rådgivning fra Clementina Black fra *Women's Trade Union League*. Annie Besant ble valgt til fagforeningens første sekretær, mens Herbert Burrows ble utnevnt til foreningens kasserer.

I oktober 1888 økte fagforeningens medlemsmasse til 666 medlemmer, etter at kvinner som hadde deltatt i arbeidet med å plukke humle vendte tilbake. 

I slutten av 1888 forandret fagforeningen sitt regelverk. Samtidig skiftet den navn til *Fyrstikkarbeidernes fagforening* *(Matchmakers Union)*, og ble åpen for både kvinner og menn. I 1889 sendte foreningen sine første delegater til Trade Union Congress.
American Independent Party

**American Independent Party** er et paleokonservativt politisk parti i USA, opprinnelig stiftet av Bill Shearer og hans kone i California i 1967. Partiet anses allikevel ofte for å være etterfølgeren av Dixiekratene. Partiets beste resultat er fra presidentvalget i USA 1968, hvor partiets kandidat George Wallace oppnådde 9,9 millioner stemmer, 13,5 prosent oppslutning, samt vant 5 stater, noe som gav ham 46 valgmannsstemmer.

Foran presidentvalget i USA 2008 ble partiet splittet i striden om hvem som skulle være partiets presidentkandidat, og eksisterer derfor i praksis som to ulike fraksjoner.

På nasjonalt nivå er partiet en del av Konstitusjonspartiet.

## Referanser


## Eksterne lenker
*
Presidentvalget i USA 1968

**Presidentvalget i USA 1968** var det 46. presidentvalget i USAs historie. Valget fant sted den 5. november 1968, og valgte Richard Nixon og Spiro Agnew som henholdsvis president og visepresident for perioden 1969–1973.

Den sittende presidenten, Lyndon B. Johnson, som hadde vunnet en overlegen seier fire år tidligere, stilte ikke til gjenvalg.  Bakteppet for valget var preget av drapet på borgerrettighetsaktivisten Martin Luther King jr. og de påfølgende raseopptøyene over hele landet, drapet på presidentkandidaten Robert F. Kennedy, demonstrasjoner mot Vietnamkrigen på universiteter og colleger samt voldelige sammenstøt mellom politiet og krigsmotstandere under Det demokratiske partis landsmøte.

Visepresident Hubert Humphrey stilte som Det demokratiske partis presidentkandidat, men tapte mot Richard Nixon fra Det republikanske parti, hvis valgløfter gjaldt å gjeninnføre lov og orden i byene samt slå ned på opptøyer og kriminalitet. Valget markerte den endelige slutten for koalisjonen av interessegrupper som støttet New Deal og fra 1930-årene stemte på demokratiske presidentkandidater. En tredje kandidat, George Wallace, fikk også et sterkt resultat i valget. Idet Wallace var imot føderal innblanding i Sørstatene for å få slutt på raseskillet i skolen, fikk han svært høy oppslutning der. Ingen tredje kandidat har fått alle valgmannsstemmene fra en delstat siden.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Trevlebarkfuru

**Trevlebarkfuru** (*Pinus bungeana*) er en art i furuslekten innenfor furufamilien. Denne østlige furua vokser vilt kun i det nordøstlige og sentrale Kina.

Arten blir 15-25 meter høy, og vokser sakte. Barken er spesielt kjennelig – den faller av i skjellaktige flak, og avslører da lysere underbark slik at stammen veksler i brunt, grått, rødaktig og gult når den utsettes for dagslys.

Løvkronen er bred og opprett, og grenene peker oppover. Nålene kan bli 6–9&nbsp;cm lange, og sitter i klaser hvor de spriker ut fra hverandre. Konglene er eggeformede, 4–7&nbsp;cm lange, og 3–5&nbsp;cm brede. Frøene er inntil 8&nbsp;mm lange, har en rudimentær vinge, og spres med nøttekråken.

Arten kan bli trolig 1&nbsp;000 år gammel. Den er populær som hage- og parktrær, og ble introdusert i Europa og Nord-Amerika i 1846.

Det latinske botaniske navnet er en ihukommelse av botanikeren Alexander von Bunge.

## Litteratur
* 
* 
* 

## Eksterne lenker
*
Elias Katz

**Elias Katz** (født 22. juni 1901 død 24. desember 1947) var en finsk friidrettsutøver som deltok i de olympiske leker 1924 i Paris.

Katz ble olympisk mester under OL 1924 i Paris. Han var med på det finske laget som vant lagkonkurransen  meter. De andre løperne på laget var Paavo Nurmi og Ville Ritola. Katz kom på andreplass på  meter hinder bak Ville Ritola. 

Katz ble drept ved et terroristangrepp nær Gaza.

## OL-medaljer
*  1924  Paris - **Gull** i friidrett,  meter lagkonkurranse  Finland 
*  1924  Paris -  Sølv i friidrett,  meter hinder  Finland

## Referanser


## Eksterne lenker
*
Otterå

**Otterå** er en gård på Huftarøy i Austevoll kommune i Hordaland. 

## Beliggenhet
Gården er lokalisert på østsiden av Huftarøy i Austevoll i Midthordland. Gården ligger ved sjøen med utsikt over mot Tysnes og den indre skipsleden. Gården ligger mellom nabogårdene *Såtendal* og *Brekke*. Utenfor østre bruk ligger et nes som blir kalt Oteråneset, og utenfor der går det mye båttrafikk.  går nesten forbi gården.  

Gården består av vestre og østre bruk, som i dag regnes som to forskjellige gårder med samme navn. I området er det i dag mange hytter og fritidsboliger. Postadressen er 5396 Vestre Vinnesvåg.

## Historie

### Østre bruk
Gården har vært i bruk siden rundt 1600. Navnet (Otterå, Otteraano, Oteråni og liknende skrivemåter) henspiller på elva som renner gjennom dalen, der det nok har vært oter i eldre tider.

Første gang gården er nevnt er i 1590, men da lå den øde. I 1610 er den ryddet, men brukes av «ødegaardsmænd», så det var nok karrige forhold. Selveiende brukere har det vært kontinuerlige siden 1799, da ble Lars Knutsson eier og bruker. Han hadde giftet seg med Ildrid Jonsdotter Haukanes som hadde arvet gården etter sin far. Før 1766 hørte gården for det meste under større gods i Sunnhordland, selveid i kortere perioder. Første del av 1600-tallet var det adelsmannen Aksel Mowatt som eide Otterå, fra 1660-årene er baron Ludvig Rosenkrantz eier. I første del av 1700-tallet er det storbønder i Fitjar som står som eiere, før Ivar Nilsson Haukanes kjøpte gården i 1766.

## Referanser
Siciliaedelgran

**Siciliaedelgran**  (*Abies nebrodensis*) er et eviggrønt bartre  i edelgranslekten, som vokser på det nordlige Sicilia. Det er et av verdens sjeldneste treslag med bare 30 eksemplarer igjen av arten. Til tross for navnet finnes den ikke i Nebrodi-fjellene, men i Madonie-fjellene lenger vest.

Treet blir inntil 8-15 meter høyt og har en stammediameter på maksimalt 1 meter. Treet trives best fra 1,400 moh. og opp til 1.600 meters høyde. Nålene er flate og 2-2,5 cm lange, og har to hvitgrønne streker bestående av åpninger på undersiden. Konglene kan bli 13–20 cm lange.

Svært nære slektninger er vanlig edelgran *(Abies alba)*, som vokser videre nordover i Italia og på Balkan. Men edelgrana har mer glisne greiner og nåler enn siciliaedelgran. Noen anser likevel siciliaedelgran som en varietet av vanlig edelgran – *A. alba* var. *nebrodensis*.

## Referanser


## Eksterne lenker

*
Ei vinterreise

***Ei vinterreise*** er en roman av den norske forfatteren Ragnar Hovland, utgitt i 2001. Romanen forteller to historier parallelt: Den ene er en vestlandsk «road novel», den andre halvparten er dagboksliknende tekster om forfatterens egen tarmkreftdiagnose.

I fiksjonsdelen av bok er legpredikanten *Lindemann* jeg-forteller. Han reiser på leting etter ungdomskjæresten *Johanna*, i en bil kjørt av råneren og barndomkameraten *Tomas*. De to mennene tar også med tenåringsjenta *Liv* på reisen, hun er på flukt fra foreldren. Litteraturkritikeren Tom Egil Hverven karakteriserer hovedpersonene slik: «*Lindemann ligger nær den ene typen helter i Hovlands univers: melankolske og feilbarlige menn som vil de fleste vel, men ikke får helt til verken å elske seg selv eller andre. De er ingen handlingens menn, men de forteller gjerne. Tomas i Dalen er den motsatte varianten: kynikeren, som vel kjenner til livets alvor, men som stort sett gir «jamt faen» i alvoret, og gjerne med nettopp de ordene. Det er derfor som det skal være, at Tomas i Dalen sitter brautende ved rattet og Lindemann er en nokså taus passasjer i bilen; ut og inn av ferger, opp og ned i Vestlandets fjell for å finne den elskede Johanna.*».

Litteraturkritikeren Ivar Bakke har karakterisert dagboksdelen av boka slik: «*Likevel leser en på en annen måte når det blir klart at forfatteren faktisk beskriver sitt eget møte med denne fryktede sykdommen. Det er på en nøktern, stillferdig mann vi møter, som av og til tar små stikkveier over i det humoristiske og melankolske, to sider ved i tilværelsen som ligger så nært opp til hverandre. Men frykten for det verst tenkelige ligger hele tiden under, dette er ikke vakker litteratur om døden fra en som er ferdig med livet.*».

Boken fikk Nynorsk litteraturpris og Kritikerprisen, og ble i en Dagbladet-serie sommeren 2006 kåret til en av de 25 beste romanene fra de siste 25 år. 
## Referanser
Small Isles

**Small Islands** (skotsk gælisk: **Na h-Eileanan Tarsainn**) er en liten øygruppe innenfor  de indre Hebridene, i Atlanterhavet vest for Skottland. Øygruppa ligger sør for øya Skye, og nord for øyene Coll og Mull og nordvest av Skottlands vestligste punkt Ardnamurchan. Administrativt tilhører den  regionen Highland. Det gæliske navnet *Na h-Eileanan Tarsainn* oversettes til engelsk som «cross islands», og refererer til at øyene ligger mellom Morar på fastlandet og Uist.

Øyene har et samlet areal på 157 km². Den største øya i øygruppa er Rúm som er 108 km², så følger Eigg, Canna, Muck, Sanday og Hyskeir. Eigg og Muck ligger nærmest fastlandet, vest for disse Rúm og lengst vest Canna og Sanday som har landforbindelse med hverandre. Hyskeir ligger vel 10 km sørvest for Canna, og regnes ikke alltid med til øygruppen.

Alle øyene unntatt Hyskeir er bebodde, med et samlet innbyggertall på 131 i 2001. Eigg har det største innbyggertallet med 67.

Det høyeste punktet på øyene er fjellet Askival på Rùm, 812 meter over havet.

Historisk sett tilhørte Canna, Rúm og Muck grevskapet Argyll, mens Eigg var del av Inverness-shire.

## Referanser
Norske Tekstilkunstnere

**Norske Tekstilkunstnere** (**NTK**) er en interesseorganisasjon for billedkunstnere som arbeider med tekstil, det være seg gjennom direkte bruk av tekstile materialer, teknikker og uttrykk, eller som forholder seg til problemstillinger knyttet til det tekstile mediet.

NTK driver galleriet SOFT galleri som ligger sentralt til i Kvadraturen i Oslo, Rådhusgata 20. NTK driver også kunstneroppholdet AiR Green - Artist in Residence at Søndre Green farm. I tillegg gjennomfører de flere SOFT moments hvert år - som er ulike tekstile øyeblikk rundt omkring i hele Norge. 
 
## Historie og virksomhet
NTK ble opprettet i 1977 og er en landsomfattende organisasjon og en av de 20 organisasjonene som har vært med i Norske billedkunstnere fra starten. Organisasjonen har rundt 200 medlemmer og kaller seg «kunstnerstyrt».

Norske tekstilkunstnere har som formål å:
* formidle norsk tekstilkunst, nasjonalt og internasjonalt
* øke bruken av tekstilkunstnernes arbeider og kompetanse
* formidle utstillinger og bistå i utsmykkingssaker
* ivareta tekstilkunstnernes faglig og sosiale interesser
* presentere utstillinger i SOFT galleri

## AiR Green
AiR Green - Artist in Residence at Søndre Green farm er et kunstneropphold opprettet av Norske tekstilkunstnere (NTK) i 2016. Oppholdet er på Søndre Green gård som ligger rett ved Krøderen i Krødsherad kommune

## Se også
*Tegnerforbundet
*Høstutstillingen

## Eksterne lenker
* ''Norske Tekstilkunstneres'' nettside
* ''SOFT galleris nettside''
* ''Soft magasin''
Paleokonservatisme

**Paleokonservatisme** (førsteleddet *paleo-* kommer fra gresk og betyr «gammel») er en retning innenfor amerikansk konservatisme. Paleokonservatisme oppstod som en reaksjon på nykonservatismen i 1970- og 1980-årene. Paleokonservative anså seg for å tilhøre en mer klassisk og autentisk konservativ tradisjon enn de nykonservative.

Begrepene «paleokonservative» og «neokonservative» knyttes til Paul Gottfried og Thomas Fleming, som i 1980-årene trakk opp denne skillelinjen i den amerikanske konservative bevegelsen. Gottfried, Fleming, Mel Bradford og pressemannen Sam Francis ble viktige teoretikere, mens Pat Buchanan stilte seg i 1990-årene i spissen for en partipolitisk mobilisering.

Paleokonservatismen vektlegger tradisjon og en kristen og nasjonal identitet, en begrenset statsmakt, og er kritisk til frihandel og storkapitalens makt i nærings- og samfunnsliv. Paleokonservative er isolasjonister i utenrikspolitikken, i motsetning til de nykonservatives aktivisme, og ønsker en restriktiv innvandringspolitikk.

Paleokonservatismen har blitt en inspirasjonskilde for trumpismen og alt-right-bevegelsen.

## Referanser
Emoia cyanura

***Emoia cyanura*** er en skink, som lever på øyene i Stillehavet fra Bismarckøyene helt til Polynesia.

Denne skinken har spredd seg med menneskelig hjelp, og kan etablere levedyktige populasjoner selv på små atoller med et areal ned til ett hektar. Utbredelsen omfatter Fiji, Samoa, Admiralitetsøyene, Loyautéøyene, Vanuatu, Salomonøyene, New Britain, Tonga, Wallis, Niue, Tuvalu, Tokelau, Cookøyene, Fransk Polynesia, Pitcairn, Kiribati, Marshalløyene, Karolinene, Marianene, Hawaii, Påskeøya og Clipperton.

Nyere forsking viser at skinkene som er blitt kalt *Emoia cyanura*, egentlig er to arter, som har nesten overlappende utbredelse, men som skiller seg fra hverandre både biokjemisk, morfologisk og økologisk. Den andre arten har fått navnet *[[Emoia impar]]*. En tommelfingerregel for å skille dem er at *E. cyanura* som regel har grønn hale, mens *E. impar* som regel har blå hale.

## Eksterne lenker
* 
* Brown-tailed copper-striped skink (''Emoia cyanura'')
* Pacific Biodiversity Infomation Forum - ''Emoia cyanura'' 
* T.D. Schwaner & I. Ineich (1998) ''Emoia cyanura'' and ''E. impar'' (Lacertilia, Scincidae) Are Partially Syntopic in American Samoa *Copeia*, 1998(1), pp.&nbsp;247–249
Kong Boris’ edelgran

**Kong Boris' edelgran** (*Abies borisii-regis* eller *Abies pardei*) er et eviggrønt bartre innenfor edelgranslekten, som er hjemmehørende i fjellområdene på Balkan, dvs. i Bulgaria, Hellas, Albania, Makedonia, og Serbia. 

Treet blir inntil 40–55 meter høyt og har en diameter på maksimalt 1,5 meter. Treet trives best fra 800&nbsp;moh. og opp til &nbsp;meters høyde, og med regnfall over &nbsp;mm per år. Nålene er flate og 2-3,5 cm lange, og har to hvitgrønne streker bestående av åpninger på undersiden. 

Konglene kan bli 20 cm lange og er svært avlange. De kan ha inntil 200 skjell. Konglene er tette, men åpnes ved modning og slipper frøene ut.

Treet har sitt navn etter tsar Boris III av Bulgaria, det ble oppdaget som art i hans regjeringsperiode.

Svært nære slektninger er vanlig edelgran *(Abies alba)* mot nord, gresk edelgran *(Abies cephalonica)* mot sør, og nordmannsedelgran (*Abies nordmanniana*) mot øst. Noen anser kong Boris' edelgran som en variant av vanlig edelgran – *Abies alba* var. *acutifolia*.

## Litteratur
* 

## Eksterne lenker
*
Slotthøa

**Slotthøa** er et fjell øst for Eikesdalen i Molde kommune i Møre og Romsdal. Den høyeste toppen er Nordre Slotthøa som har en høyde på 1837 moh. De andre toppene er Søndre Slotthøa (1833 moh) og Østre Slotthøa (1747 moh). 

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Slovakiske euromynter

**Slovakiske euromynter** er sirkulasjonsmynt av Den europeiske unions valuta euro med nasjonalt motiv for Slovakia på revers. Slovakia tok i bruk euro 1. januar 2009, til erstatning for koruna.

## Euro
Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter. Se artikkelen om eurosonen, for mer informasjon om eurosonens utvidelse.

## Nasjonale motiver
De slovakiske euromyntene har av tre ulike utformninger. De laveste valørene, 1-, 2- og 5-centmynten, viser fjelltoppen Kriváň og er utformet av Drahomír Zobek. 10-, 20- og 50-centmynten viser Bratislavas slott og er utformet av Ján Černaj og Pavol Károly, mens de høyeste valørene, 1- og 2-euromynten, bærer Slovakias riksvåpen og er utformet av Ivan Řehák. På alle slovakiske euromynter står det Slovakia på slovakisk (*Slovensko*) samt det årstall mynten preges.

Slovakia sluttet seg til eurosonen 1. januar 2009, etter at eurolandenes finansministre ga grønt lys.

## Referanser


## Eksterne lenker
* Den europeiske sentralbanken: Slovakia
Recent Songs

***Recent Songs*** er Leonard Cohens sjette studioalbum, utgitt i 1979. Det ble lansert på CD i 1990.

*Recent Songs* ble spilte inn i Hollywood, Cohens tidligere kjæreste Joni Mitchell spilte tilfeldigvis inn *Mingus* samtidig et annet sted i samme bygg. Jennifer Warnes medvirket som vokalist. John Bilezikjian og Raffi Hakopian medvirket på oud og fiolin. Bilezikjian var klassisk fiolinist og av armensk opphav som Hakopian. *New York Times* vurderte albumet som et av de ti beste det året. Ifølge *Montreal Gazette* var Cohen med den tilbake til normalen og med noen av de beste melodiene han laget. Albumet solgte nesten ikke i USA og Canada, i Storbritannia kom det så vidt inn på listene. Cohen selv regnet det som et av sine beste..

## Sporliste
*Skrevet av Leonard Cohen der annet ikke er angitt

#«The Guests» (6.39)
#«Humbled in Love» (5.14)
#«The Window» (5.55)
#«Came So Far for Beauty» (4.03), melodi: Cohen og John Lissauer, tekst: Cohen
#«The Lost Canadian (Un Canadien errant)» (4.40), melodi: trad., tekst: Antoine Gérin-Lajoie
----
#«The Traitor» (6.14)
#«Our Lady of Solitude» (3.13)
#«The Gypsy's Wife» (5.12)
#«The Smokey Life» (5.18)
#«Ballad of the Absent Mare» (6.23)

## Sanginformasjon
Bortsett fra «Humbled in Love» og «Un Canadien errant» har han fremført alle live.

*Melodien til «Un Canadien errant» er basert på en folkemelodi fra Quebec. Samme tone ble bearbeidet til sangen «The Faith» på albumet *[[Dear Heather]]*.

*Teksten til «Ballad of the Absent Mare» er basert på en kinesisk diktserie (*十牛*) fra det tolvte århundre. Cohen bodde tidlig på 1970-tallet et par år i en hytte sør for Nashville. Der hadde han en lunefull hest som inspirerte «Ballad of the Absent Mare».

## Referanser


## Litteratur
*

## Eksterne lenker
* The Leonard Cohen Files: sangtekstene og lydklipp fra albumet.
Bruåbottmillo

**Bruåbottmillo** er et fjell i Molde kommune, mellom Romsdalen og Eikesdalen i Møre og Romsdal. Det har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Mjogsjøhøi

**Mjogsjøhøi** (også skrevet *Mjogsjøhøe*) er et fjell nordøst for Mjogsjøen i Lesja kommune i Innlandet. Nordre Mjogsjøhøi er den høyeste toppen med en høyde på 1&nbsp;837 meter over havet. De andre fjelltoppene på fjellet er Søre Mjogsjøhøi (1&nbsp;833 moh) og en navnløs topp øst for Mjogsjøhøi (1&nbsp;680 moh).

## Se også
* Liste over Norges høyeste fjell
* Liste over fjell i Skandinavia

## Referanser
Gresk edelgran

**Gresk edelgran** (*Abies cephalonica*) er et eviggrønt bartre innenfor edelgranslekten, som er hjemmehørende i fjellområdene på Peloponnes og på øya Kefallonia i Hellas.

Treet blir inntil 25-40 meter høyt og har en diameter på maksimalt 1 meter. Treet trives best fra 900 moh. og opp til 1.700 meters høyde, og må ha et regnfall på mer enn 1&nbsp;000 mm per år. Nålene er flate og 2-3 cm lange, og har to hvitgrønne streker bestående av åpninger på undersiden. 

Konglene kan bli 20 cm lange og er svært avlange. De kan ha 150-200 skjell. Konglene er i likhet med hos kong Boris' edelgran helt tette, men åpnes ved modning og slipper frøene ut.

Svært nære slektninger er vanlig edelgran *(Abies alba)* mot nord, kong Boris' edelgran *(Abies borsii-regis)* mot nordøst, og nordmannsedelgran *(Abies nordmanniana)* mot øst.

Arten brukes mye i hager og parker. Den ble tidligere hogd for tømmerbruk og bygningsmateriale, men er i dag for lite utbredt til at denne hogsten lønner seg.

## Referanser




## Litteratur
* 
* 
* 

## Eksterne lenker
*
Tyske Kancelli

**Tyske Kancelli** var et regjeringskontor i Danmark-Norges administrasjon. Det ble opprettet i 1523, da kong Frederik I opprettholdt det gamle kanselli han hadde hatt som hertug, ved siden av det eldre danske kanselliet. Det fikk sitt navn av det at dets forvaltningsspråk var tysk, mens det gamle danske kanselliet senere ble kalt Danske Kancelli. På den ene siden var Tyske Kancelli den Danmark-Norges sentrale utenrikspolitiske myndighet, på den annen side var det også forvaltningsinstans for de landene som hørte innunder den danske kronen, men ikke til selve kongeriket Danmark, altså hertugdømmene. Denne siste avdelingen ble tradisjonelt kalt Tyske Kancellis Indenrigske Afdeling. I 1770 ble utenrikssakene utskilt i et eget departement.

I forbindelse med oppløsningen av Det tyske rike i 1806 skiftet kanselliet navn til Slesvig-Holstenske Kancelli, og etter Lauenborgs innlemmelse i det danske monarkiet i 1816 til Slesvig-Holsten-Lauenborgske Kancelli. Ved systemskiftet i 1849 ble kanselliet opphevet. Den innenrikspolitiske avdelingens oppgaver ble fra 1851/52 ivaretatt av ministeriene for Slesvig på den ene siden og Holsten og Lauenborg på den andre.

## Kilder
* *[[Salmonsens konversationsleksikon]]*, «Kancelli»
Liste over ordførere i Hedrum

**Liste over ordførere i Hedrum** viser navn, parti og funksjonsperiode for ordførere i Hedrum kommune fra innføringen av formannskapslovene i 1837 til opprettelsen av storkommunen Larvik 1988.

x Søkte om og ble innvilget fritak

## Se også

* Liste over ordførere i Larvik

## Kilder

* Jan W. Krohn-Holm: *Hedrum bygdebok*, bind 1 (kulturhistorie), Larvik, 1982
Hånosi

**Hånosi** er et fjell sør i Lærdal kommune i Sogn og Fjordane. Det ligger mellom Tynjadalen i vest og Senndalen i øst. Fjellet har to topper: Store Hånosi som har en høyde på  meter over havet, og Vetle Hånosi  moh.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Live Shit: Binge & Purge

***Live Shit: Binge & Purge*** er Metallicas første konsertalbum og ble gitt ut som en samleboks i 1993. 

Den originale pakken inneholdt tre CD-er og tre VHS-videofilmer. Den nyere versjonen av settet inneholder to DVD plater fra konserter i San Diego (fra deres *Wherever We May Roam Tour*) og fra Seattle (fra *Damaged Justice Tour*) og inkluderer også tre CD-er med sanger fra en konsert i Mexico by. Pakken ble originalt utgitt i en kasse som skulle forestille en typisk turne-utstyrboks. I tillegg til musikken og filmen inneholdt kassen også annet bonusmateriale (blant annet bilder av bandet og en kopi av en adgangsbillett til «Snakepit»-delen av scenen).

## Plassering
*Live Shit: Binge & Purge* debuterte på 26.-plass på Billboard lista i USA. Etter det har den solgt til 15. ganger platina som video.

## Eksterne lenker
*
Store Jukleeggi

**Store Jukleeggi** er et fjell i Lærdal kommune i Sogn og Fjordane. Det har en høyde på  meter over havet.

## Se også
* Liste over Norges høyeste fjell
* Fjelltoppen Høgeloft ved grensen mot Hemsedal kalles også for Jukleegga.
Borgulfsen

***Borgulfsen*** (først kjent som *Nattredaksjonen)* er et norsk humoristisk underholdningsprogram som gikk på NRK Radio fra 1982 til 1997. Programmet ble ledet av Knut Borge og Torkjell Berulfsen (herav navnet). 

Programmet ble sendt på fredagskvelden fra kl. 23.00 til kl. 01.00 og bestod av flere faste innslag, herunder *Riksgåtto* og *Upper Ten*. Sistnevnte var en ranking hvor de mest profilerte personer i media ble behørig kommentert for sine bravader i uken som var gått. 

Programmet ble sendt i perioden 1982 (Nattredaksjonen) fram til januar 1997.

Programlederne har også dukket opp i påskesammenheng som "Borgulfsæter Fjellstue" etter 1997.

Programmet ble sendt i reprise på NRK Gull (DAB-kanal) høsten og vinteren 2008/2009.

## Riksgåtto
*Riksgåtto* var en fast spalte i programmet. Denne delen var en humoristisk parodi på gjetteprogrammer med sterkt absurd tilsnitt. Spalten ble ledet av Knut Borge og Morten M, dessuten deltok som regel Ragnar «Joker» Pedersen.

Spalten hadde en fast oppbygging med velkommenmelding fra de to programlederne som opplyste om at de opererte med et mandat fra Gåteinstituttet i en tysk by som skiftet navn fra gang til gang, så gikk de gjennom premielisten som gjerne besto av gjeddedempere, fillepellere, snørrkatter og pingvinslynger, deretter ba de lyttere om å hente «tapir, kopimaskin, banan og appelsin» mens de «spiller en hyggelig plate»; denne platen varte rundt 5 sekunder og besto av skriking. Deretter ble selve gåten sendt. Denne ble nesten alltid introdusert av Knut Borge som hylte høyt: «Gååååååååta!».

Denne gåten bestod som regel av en situasjon der de to programlederne foretok seg noe kryptisk à la dette: En person går til banken for å ta ut penger. Når han kommer frem møtes han av en vakt som slår ham ned og sier at han kan leies. Løsningen viser seg å være: «Bankbokser til leie». Andre eksempler på gåter er at de to herrene undersøker en dukke som ser ut som Bjartmar Gjerde og finner ut at det er noe som er løsnet inne i dukken. Dette blir til «Det er noe i Gjerde». Et tredje eksempel: de to herrene sitter på en veikro og er sjokkert over en rastafarianer som bestiller porsjon etter porsjon med middagsmat. Svar: «Han får aldri rasta færi`».

Imidlertid, før vi får vite dette svaret opplyser Knut Borge alltid om at «det ringer aldri noen inn så derfor tilfaller premiene oss!» Etter at han sier dette ringer alltid Ragnar Pedersen inn og sier «Hei, det er meg!» Deretter gjetter han på gåten, imidlertid gjetter han alltid feil og samtalen blir brutt. Deretter ler programlederne høyt og sinnssykt mens de gotter seg over det faktum at innringeren svarte feil. Så får lytterne vite svaret, gjerne mens det fortelles at det er rart at ingen klarte det for det "var jo så lett". Så avrundes spalten. Hele sendingen var preget av skriking, pesing, snøfting og underlige lyder, gjerne ledsaget av utsagn som «Så tok hu tak i skjørtet på meg», «Det er så mye luft!» og «Var det feil bak?».

## Referanser


## Eksterne lenker
* En av "Riksgåtto"-sendingene på YouTube
Grytkollen

**Grytkollen** er et grensefjell mellom Sunndal kommune i Møre og Romsdal og Oppdal kommune i Trøndelag. Det har en høyde på 1&nbsp;836 meter over havet.

## Se også
* Liste over Norges høyeste fjell

## Referanser
SOFT galleri

**SOFT galleri** er Norske Tekstilkunstneres galleri. SOFT galleri har utstillinger med både medlemmer av Norske tekstilkunstnere og andre relevante kunstnere.

## Eksterne lenker
* ''SOFT galleris nettside''
* ''Norske Tekstilkunstneres'' nettside
* ''Soft magasin''
Nuken

**Nuken** er et fjell i Stryn kommune i Sogn og Fjordane, like nord for Jostedalsbreen nasjonalpark. Fjellet har en høyde på 1&nbsp;833 meter over havet.

## Se også
* Liste over Norges høyeste fjell

## Fotnoter



## Referanser
Horrungen

**Horrungen** er et fjell nord for Ottadalen i kommunene Skjåk og Lom i Innlandet, i den sørøstre del av Reinheimen nasjonalpark. Toppen har en høyde på 1&nbsp;832 meter over havet og danner grensepunkt mellom kommunene.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
SOFT magasin

***SOFT magasin*** er et tidsskrift utgitt av Norske Tekstilkunstnere. SOFT magasin tar opp ulike temaer innen tekstilkunst, og gir en oversikt over hva som har skjedd på tekstilarenaen i den aktuelle perioden, med fokus på nasjonale og internasjonale kunstproduksjoner. Magasinet kom i trykte utgaver fra 2003, fra desember 2011 som nettmagasin.

## Eksterne lenker
* ''Soft magasin''
* ''Norske Tekstilkunstneres'' nettside
Liste over ordførere i Lardal

**Liste over ordførere i Lardal** viser navn, parti og funksjonsperiode for ordførere i Lardal kommune fra innføringen av formannskapslovene i 1837.

## Kilder

* Gunnar C. Wasberg: *Lardal bygdebok*, bind 1, Larvik, 1978
* Jarlsberg Avis, 21. desember 1916
* Vestfold Fremtid, 23. desember 1931
Sheopur (distrikt)

**Sheopur** (hindi: श्योपुर जिला) er et distrikt i den indiske delstaten Madhya Pradesh. Distriktets hovedstad er Sheopur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 15,59 % av befolkningen.

Barn i alderen 0 til 6 år utgjorde 16,80 % i 2011 mot 20,06 % i 2001. Antallet jenter i den alderen per tusen gutter er 888 i 2011 mot 929 i 2001. 

## Referanser


## Eksterne lenker
*
Alphonse Gemuseus

**Alphonse Gemuseus** (født 8. mai 1898, død 28. januar 1981) var en sveitsisk rytter som deltok i de olympiske leker 1924 i Paris og 1928 i Amsterdam.

Gemuseus ble olympisk mester i OL 1924 i Paris. Han vant den individuelle konkurransen i sprangridning med hesten «Lucette» foran italienske Tommaso Lequio di Assaba på «Trebecco». Han var også med på det sveitsiske laget som kom på andreplass i lagkonkurransen i dressur bak gullvinnerne fra Sverige. Fire år senere, i OL 1928 i Amsterdam kom han på åttendeplass både i den individuelle og i lagkonkurransen i sprangridning med hesten «Lucette».

## OL-medaljer
* 1924  Paris -  **Gull** i hestesport, sprangridning  Sveits
* 1924  Paris -  Sølv i hestesport, sprangridning lag  Sveits

## Referanser


## Eksterne lenker
*
Axel Ståhle

**Axel Ståhle** (født 1. februar 1891, død 21. november 1987) var en svensk rytter som deltok i de olympiske leker 1924 i Paris.

Ståhle ble olympisk mester under OL 1924 i Paris. Han var med på det svenske laget som vant lagkonkurransen i sprangridning med 42,25 prikker foran Sveits med 50. Rytterne og hestene på laget var Åge Lundström på hesten «Anvers», Ståhle på «Cecil» og Åke Thelning på hesten «Loke». Ståhle kom på sjuendeplass i den individuelle konkurransen i sprangridning med hesten «Cecil».

## OL-medaljer
* 1924  Paris -  **Gull** i hestesport, sprangridning lag  Sverige
 
## Referanser


## Eksterne lenker
*
EM i friidrett 2006 – 10 000 meter menn

Dette er de offisielle resultatene for øvelsen **10 000 meter herrer** ved EM i friidrett 2006 i Göteborg, Sverige. Konkurransen ble avholdt den 8. august 2006.

Norge var ikke representert i øvelsen.

## Rekorder
Rekorder før denne konkurransen:
 
Det ble ikke satt ny mesterskapsrekord under konkurransen.

## Resultater
### Sluttresultat
*Værforhold: Delvis overskyet, 17 °C, luftfuktighet 80 % 

### Mellomtider

## Eksterne lenker
* Arrangørenes offisielle nettsted
Ernst Linder

**Ernst Linder** (født 25. april 1868 i Pojo i Finland, død 14. september 1943) var en finlandssvensk offiser. Han bodde det meste av sitt voksne liv i Sverige og tjenestegjorde i Svenska armén, der han fikk grad av generalmajor. Under den finske borgerkrigen kjempet han på «de hvites» side i den finske hæren. Under vinterkrigen, da han egentlig var pensjonert, var han sjef for Svenska frivilligkåren, så kommandant for Lapplandsgruppen.

Linder ble olympisk mester under de olympiske leker i 1924 i Paris. Han vant den individuelle konkurransen i dressur med hesten «Piccolomino» med 276,4 poeng foran landsmannen Bertil Sandström på «Sabel» med 275,8.

Han fikk en rekke utmerkelser, blant annet det tyske Jernkorset klasse 2.

## OL-medaljer
* 1924  Paris -  **Gull** i hestesport, dressur  Sverige

## Referanser


## Eksterne lenker
* 
*
Formel 1-sesongen 1994

**Formel 1-sesongen 1994** var den 45. sesongen av FIAs Formel 1-verdensmesterskap. Sesongen startet 27. mars 1994 og ble avsluttet 13. november etter seksten løp. Verdensmesterskapet for førere ble vunnet av Michael Schumacher, som kjørte for Benetton-Renault. Konstruktørmesterskapet ble vunnet av Williams-Renault, som tok sin tredje tittel på rad og dette var syvende gang Williams' vant mesterskapet.

## Oppsummering av sesongen
Sesongen blir husket som den mest tragiske og kontroversielle sesongen på 1990-tallet, om ikke i sportens historie. 1994 var en av de jevneste sesongene i historien, og endte med at Michael Schumacher vant med et poeng foran Damon Hill, etter en kontroversiell krasj i sesongens siste løp på Adelaide. Men sesongen blir hovedsakelig husket for de tragiske dødsfallene til den tredobbelte verdensmesteren Ayrton Senna og østerrikeren Roland Ratzenberger under San Marinos Grand Prix.

### Løpskalender og resultatsammendrag
Løpet  16. oktober var opprinnelig planlagt å være Argentinas Grand Prix, men det ble avlyst ettersom banen, som hadde vært under modernisering siden 1991, ikke var ferdigstilt i tide. Løpet ble flyttet til Jerez i Spania under navnet Europas Grand Prix

## Konstruktører og førere
Følgende konstruktører og førere konkurrerte i Formel 1-verdensmesterskapet i 1994.

**Noter til tabellene:**
*  - Regjerende verdensmester Alain Prost la opp etter 1993-sesongen. Bil nr. 1 ble derfor ikke tildelt, og Damon Hill kjørte med nr. 0 på bilen.

## Sluttresultater 1994
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

## Referanser


## Eksterne lenker
*
Barbara Iliff

**Barbara Stephanie Boyd Iliff** (1927–2024) var fra 1982 assisterende kabinettsekretær ved Det kongelige hoff. 

Iliff var sjef for British Troops in Egypt's Welfare Library i 1944-1945. Hun hadde også praksis som pasientombud for sykehus i London. Siden tok hun magistergrad i moderne historie og statsvitenskap fra Dublin University i 1967, og var deretter med i redaksjonen i *[[Encyclopædia Britannica]]*, før hun i 1971 ble ansatt i Utenriksdepartementet i Norge. I 1982 ble hun ansatt som assisterende kabinettsekretær på Slottet. Hun var da den første kvinne i heltidsstilling ved det kongelige hoff. 

Med sine kunnskaper, effektivitet og som eneste kvinne i et mannsdomintert miljø kom hun til å betydde mye for driften av hoffet 

Hun ble utnevnt til ridder av 1. klasse av St. Olavs Orden for fortjenstfullt virke i Kongens tjeneste i 1989.

## Referanser
Storvasshornet

**Storvasshornet** er et fjell i Fjord kommune i Møre og Romsdal. Det er en del av fjellmassivet Skorene, og har en høyde på  meter over havet. Storvasshornet er et karakteristisk fjell som reiser seg bratt opp over sørenden av Dyrdalen.

## Se også
* Liste over Norges høyeste fjell

## Referanser
Storebottegge

**Storebottegge** er et fjell på grensa mellom Vang kommune i Innlandet og Hemsedal kommune i Buskerud. Fjellet danner et platå med flere små nesten jevnhøye topper, gjennomskåret av en kløft med bratte sider, særlig mot øst. Det høyeste punktet er på  meter over havet.

## Se også
* Liste over Norges høyeste fjell

## Fotnoter



## Referanser